
Budapest Főváros XIV. Kerület Zugló Önkormányzata
Alpolgármestere 
Szám: 123-704/2021

Nyilvános ülésen tárgyalandó

Napirend száma:…….

a Képviselő-testület 
2021. december 9-i ülésére

Tisztelt Képviselő-testület!

Tárgy: A Képviselő-testület 512/2020.(XI.26.) és 198/2021.(V.27.) önkormányzati határozatai alapján térfigyelő kamerák helyszíneinek meghatározása a XIV. kerületben

I. Előzmények
Zuglóban jelenleg 231 db kamerából álló térfigyelő rendszer üzemel, 5 db. kiépítése jelenleg folyamatban van. A kamerák elsődleges célja a bűnügyi célú adatkezelés, amely az információs önrendelkezési jogról és az infromációszabadságról szóló 2011. évi CXII. törvény (a továbbiakban: Infotv.) 3. § 10.a pontja alapján: „ a jogszabályban meghatározott feladat- és hatáskörében a közrendet vagy a közbiztonságot fenyegető veszélyek megelőzésére vagy elhárítására, a bűnmegelőzésre, a bűnfelderítésre, a büntetőeljárás lefolytatására vagy ezen eljárásban való közreműködésre, a szabálysértések megelőzésére és felderítésére, valamint a szabálysértési eljárás lefolytatására vagy ezen eljárásban való közreműködésre, továbbá a büntetőeljárásban vagy szabálysértési eljárásban megállapított jogkövetkezmények végrehajtására irányuló tevékenységet folytató szerv vagy személy (a továbbiakban együtt: bűnüldözési adatkezelést folytató szerv) ezen tevékenység keretei között és céljából - ideértve az ezen tevékenységhez kapcsolódó személyes adatok levéltári, tudományos, statisztikai vagy történelmi célból történő kezelését is - (a továbbiakban együtt: bűnüldözési cél) végzett adatkezelése”.
Fenti jogszabályhelyben foglaltakra figyelemmel az elhelyezésre kerülő közterületi térfigyelő kamerák feladata a megfigyelésbe bevont területeken történő események (bűncselekmények, szabálysértések, balesetek, stb.) nyomon követése, illetve digitális rögzítése. A rögzített kameraképek fontos segítséget nyújtanak a bűnmegelőzésben, és a bekövetkezett rendkívüli események – közlekedési balesetek, közterületen elkövetett szabálysértések, illetve bűncselekmények – körülményeinek kivizsgálásában, az ezekkel kapcsolatban indított eljárások sikerének biztosításában. A rendszer nagyszámú bizonyító erejű, és a különböző hatósági eljárásokban jól használható adat rögzítésére képes, amelyet a felügyelt területen bekövetkezett rendkívüli eseményekkel kapcsolatos objektív bizonyítékok (felvételek) iránti megnövekedett hatósági igény is bizonyít. 
A közterület-felügyeletről szóló 1999. évi LXIII. tv. 7. § (3) bekezdése szerint a felügyelet közterületen, közbiztonsági, illetve bűnmegelőzési célból, bárki számára nyilvánvalóan észlelhető módon képfelvevőt helyezhet el, és felvételt készíthet. A képfelvevő elhelyezéséről, valamint a képfelvevővel megfigyelt közterület kijelöléséről a felügyelet előterjesztésére a képviselő-testület dönt.

A 7. § (4) bekezdése úgy rendelkezik, hogy a képfelvevőt a felügyelet üzemelteti és kezeli. A felügyelet a képfelvevők elhelyezéséről és a képfelvevők által megfigyelt közterületről tájékoztatja a rendőrséget, valamint ezeket az adatokat a felügyeletet működtető önkormányzat polgármesteri hivatalának honlapján közzéteszi.

A 7. § (5) bekezdése szerint a képfelvevő által megfigyelt területre belépő személyek tájékoztatását elősegítő módon figyelemfelhívó jelzést, ismertetést kell elhelyezni a képfelvevők elhelyezéséről, az adatkezelés tényéről.
A 2020. április 1-jétől hatályos, a Zuglói Közbiztonsági non-profit Kft.(a továbbiakban: ZKNP) és a Budapest Főváros XIV. Kerület Zugló Önkormányzata (a továbbiakban: Önkormányzat) között létrejött Közszolgáltatási szerződés 5.2.1. pontja alapján a ZKNP látja el a zuglói térfigyelő rendszer üzemeltetési feladatait. 
Az 5.2.1.7. pont szerint a Képviselő-testület döntése alapján a ZKNP gondoskodik az új kamerák tervezéséről, telepítéséről, illetve áthelyezéséről. 

Az 5.2.1.6. pont értelmében a ZKNP javaslatot tesz a Zuglói Önkormányzati Rendészet ( a továbbiakban: ZÖR) részére új térfigyelő kamerák elhelyezésére.

A Képviselő-testület 512/2020.(XI.26.) és 198/2021.(V.27.) önkormányzati határozatai a térfigyelő kamerák telepítésének szabályait tartalmazzák.( 1-2. mellékletek)
II. Vélemények
A térfigyelő kamerák telepítése kiemelten fontos a jelzett közterületek megfigyelése, a kamera környezetében esetlegesen előforduló rendzavaró cselekmények megelőzése céljából. A kamera segíti az épületek előtti közterület tisztaságát, rendjét, biztonságát, a környezetében előforduló jogellenes – leggyakrabban vagyont károsító – cselekmények megelőzését. Ezek elkövetése esetén a nyomozást, a tényállás tisztázását, az elkövető kilétének felderítését, az elkövető kézre kerítését előmozdítja.
A térfigyelő kamerák által közvetített élőképet a Zuglói Önkormányzati Rendészet állományban lévő munkatársai, illetve a Budapesti Rendőr-főkapitányság szabadidős rendőrei figyelik a velük kötött megbízási szerződés alapján.
A kamerák által kezelt adatok:

	Adatkör
	Cél

	A megfigyelt területen lévő személy képmása, a felvételen látható személy tevékenysége, valamint az abból esetlegesen az érintettre vonatkozóan levonható következtetés
	Jogsértés megelőzése, jogsértés észlelése esetén annak elhárításához szükséges intézkedések megtétele, az elkövetett jogsértések bizonyításának elősegítése




A kamerák látószögére vonatkozó általános adatok

Fix kamera:

Horizontális látószög: 100°

Vertikális látószög: 60°

PTZ dome kamera:

Horizontális látószög: 360°

Vertikális látószög: -20° - 90°

A Képviselő-testület 512/2020.(XI.26.) önkormányzati határozata alapján a ZKNP megvizsgálta a határozatban szereplő helyszíneken térfigyelő kamerák elhelyezésének a lehetőségét. A területeket aktualizálta, kivette azt a helyszínt, ahol már megvalósult a térfigyelő kamera telepítése ( Sárrét park 6.), illetve a listát kiegészítette újabb helyszínekkel közbizonsági szakmai szempontok figyelembe vételével. 
A ZÖR szakmai állásfoglalását a tervezett kamerák telepítési helyszíneiről  az előterjesztés 3. melléklete, a XIV. kerületi Rendőrkapitányság szakmai állásfoglalását a 4. melléklet tartalmazza. 
Javaslom, hogy a Képviselő-testület a 2022. évi költségvetésében határozzon meg egy keretösszeget a térfigyelő kamerák telepítése és működtetése költségeinek fedezetére a ZKNP számára jóváhagyott előirányzatok között. 
Az összeg felhasználásakor a ZKNP részéről a következő szempontok figyelembe vétele szükséges:
1. A konkrét telepítési helyszínek tekintetében rendőrségi-rendészeti közbiztonsági szakmai szempontok, valamint a konkrét térfigyelő kamerák megvalósíthatóságának szakmai szempontjai (pl. tulajdonosi hozzájárulásk beszerzése, engedélyeztetési eljárársok időtartama, bonyolultsága, stb.),
2. A konkrét telepítési helyszínek műszaki felmérését követően a térfigyelő kameák telepítése és működtetése költségeinek ismeretében mérlegelés a megvalósítás-üzemeltetés költségének függvényében.
Kérem a Tisztelt Képviselő-testületet, hogy döntsön térfigyelő kamerák helyszíneinek meghatározásáról, valamint térfigyelő kamerák telepítésére és működtetésére fedezet biztosításáról a határozati javaslatban foglaltak szerint.
Gazdasági Főosztály véleménye: Észrevételt nem tesz.
Jogi Főosztály véleménye: Észrevételt nem tesz.
Adatvédelmi tisztviselő véleménye: Észrevételt nem tesz.

III. Bizottsági vélemények
Az előterjesztést a Pénzügyi és Költségvetési Bizottság valamint a Jogi és Ügyrendi  Bizottság tárgyalja. A bizottsági véleményeket az elnökök szóban ismertetik a Képviselő-testület ülésén.
IV. Határozati javaslat
Budapest Főváros XIV. Kerület Zugló Önkormányzata Képviselő-testülete elfogadja az alábbi  határozati javaslatot:
Budapest Főváros XIV. Kerület Zugló Önkormányzata 

Képviselő-testülete

../2021. (…..) önkormányzati határozata

A Képviselő-testület 512/2020.(XI.26.) és 198/2021.(V.27.) önkormányzati határozatai alapján térfigyelő kamerák helyszíneinek meghatározásáról a XIV. kerületben

1.   Budapest Főváros XIV. Kerület Zugló Önkormányzata Képviselő-testülete úgy dönt, hogy a következő helyszíneket jelöli ki térfigyelő kamerarendszer telepítése céljából:
	Nagy Lajos király útja 78/B mögötti helyszínen (Wass Albert tér)

	Csáktornya park troli-végállomás helyszínen

	Rákosfalva park 5. mögötti helyszínen

	Füredi lakótelepen

	Rákosszeg parkban a házak közötti helyszínen

	Szuglói körvasút soron (Komáromi és a Tengerszem utcák között)

	Rákosszeg utca-Dorozsmai utca kereszteződésében

	Nagy Lajos király útja 57/A helyszínen

	Jerney utca - Adria sétány 6/A elején lévő parkolónál

	Zsálya parkban

	Egyenes utca-Rátót utca sarkán lévő helyszínen

	Csertő utca 12-14. számú társasház közelében

	Szentmihályi út 24. előtti játszótéren

	Szentmihályi út 3. előtt az Ötvenes utcában

	Szentmihályi út 19-21 és a Gvadányi utca 44-46 közötti területen

	Gvadányi utca-Ond vezér útja kereszteződésében

	Szobráncz utca - Egressy út kereszteződésében

	Hungária krt. - Egressy út kereszteződésében

	Mexikói út - Fogarasi út kereszteződésében

	Mexikói út  - Tábornok utca kereszteződésében

	Semsey Andor utca  - Ilka utca kereszteződésében

	Budapest XIV. ker. Francia út Budapest XIV. ker.  Erzsébet királyné útja – Budapest XIV. ker. Kerepesi út közötti szakaszára,

	Budapest XIV. ker. Erzsébet királyné útja Budapest XIV. ker. Laky Adolf utca - Budapest XIV. ker. Rákospatak utca szakaszára,

	Budapest XIV. ker. Mogyoródi út Budapest XIV. ker.Szuglói körvasút sor - Budapest XIV. ker. Róna utca közötti szakaszára,

	Budapest XIV. ker. Rákospatak utca Budapest XIV. ker. Kacsó Pongrácz út - Budapest XIV. ker. Csömöri út közötti szakaszára,

	Budapest XIV. ker. Vezér utca  Budapest XIV. ker. Szugló utca - Budapest XIV. ker. Füredi út közötti szakaszára.

	Budapest XIV. ker. Szugló utca  Budapest XIV. ker. Szuglói körvasút sor- Budapest XIV. ker. Mexikói út közötti szakaszára,

	Budapest XIV. ker. Róna utca Budapest XIV. ker. Kerepesi út  - Budapest XIV. ker. Szugló utca közötti szakaszára,

	Budapest XIV. ker. Thököly út Budapest XIV. ker. Dózsa György út - Budapest XIV. ker. Nagy Lajos király út közötti szakaszára,

	Budapest XIV. ker. Szőnyi út Budapest XIV. ker. Mexikói út Budapest XIV. ker. - Budapest XIV. ker. Rákospatak utca között szakaszára,

	Budapest XIV. ker. Egressy út Budapest XIV. ker. Szuglói körvasút sor - Budapest XIV. ker. Budapest XIV. ker. Stefánia út között szakaszára,

	Budapest XIV. ker. Ungvár utca Budapest XIV. ker. Nagy Lajos király út - Budapest XIV. ker. Szuglói körvasút sor közötti szakaszára,

	Budapest XIV. ker. Kerékgyártó utca  Budapest XIV. ker. Nagy Lajos király út - Budapest XIV. ker. Szuglói körvasút sor közötti szakaszára,

	Budapest XIV. ker. Csömöri út Budapest XIV. ker. Bosnyák tér - Budapest XIV. ker. Szuglói körvasút sor közötti szakaszára,

	Budapest XIV. ker. Fogarasi út Budapest XIV. ker. Szuglói körvasút sor -  Budapest XIV. ker. Kerepesi út közötti szakaszára,

	Budapest XIV. ker. Szuglói körvasút sor Budapest XIV. ker. Komáromi út - Budapest XIV. ker. Mogyoródi út  közötti szakaszára,

	Budapest XIV. ker. Miskolci út  Budapest XIV. ker. Mogyoródi út -  Budapest XIV. ker. Kacsó Pongrácz út közötti szakaszára,

	Budapest XIV. ker. Nagy Lajos király út Budapest XIV. ker. Örs vezér tér Budapest XIV. ker. Ungvár utca közötti szakaszára.


2.   Budapest Főváros XIV. Kerület Zugló Önkormányzata Képviselő-testülete úgy dönt, hogy a térfigyelő kamerák telepítése és működtetése költségeire, a költségvetési lehetőségek keretei között, a Zuglói Közbiztonsági non-profit Kft. számára jóváhagyott előirányzat keretén belül a 2022. évi költségvetésben fedezetet biztosít. 
Határidő: 
A 2022. évi költségvetési javaslat előterjesztése
Felelős: 
Polgármester, ZKNP ügyvezetője

A határozati javaslat elfogadása Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű szótöbbséget igényel.

Budapest, 2021.11.22.

        Hajdu Flórián 

                                                                                                                alpolgármester  

Mellékletek: 
1. 512/2020.(XI.26.) önkormányzati határozat
2. 198/2021.(V.27.) önkormányzati határozat
3. ZÖR szakmai állásfoglalása

4. RKP szakmai állásfoglalása
Előterjesztést készítette:

Kovács-Csincsák László

ZKNP ügyvezető

